
                             Kamil ŠAŠKO, MSc. 



Bratislava, 15.6.2026
Číslo: S21010-2026-OKR
                                                                                          

PRÍKAZ
ministra zdravotníctva Slovenskej republiky
č. 4


Ministerstvo zdravotníctva Slovenskej republiky (ďalej iba „ministerstvo“) podľa § 3a ods. 14 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon č. 215/2004 Z. z.“), v súlade s právne záväzným aktom Európskej únie a medzinárodnou zmluvou, ktorou je Slovenská republika viazaná, s cieľom zabezpečiť ochranu limitovaných informácií ustanovuje základné princípy manipulácie s limitovanými informáciami. 

Tieto základné princípy manipulácie s limitovanou informáciou upravujú minimálne bezpečnostné opatrenia na zabezpečenie ochrany limitovaných informácií. 

Prikazujem

s účinnosťou od 1. júla 2026

Článok 1

všetkým zamestnancom ministerstva, 

aby odo dňa nadobudnutia účinnosti tohto príkazu postupovali v zmysle jeho obsahu. 

Článok 2 
ZÁKLADNÉ PRAVIDLÁ

(1) Ochranu limitovanej informácie počas manipulácie zabezpečuje osoba, ktorá má udelený prístup k limitovanej informácii najmä tým, že neumožní jej sprístupnenie neoprávnenej osobe.

(2) Príkaz upravuje postup jednotlivých organizačných útvarov ministerstva pri aplikácii princípov s limitovanými informáciami a to najmä:

a) pri vytváraní limitovaných informácií,
b) pri evidencií a príjme limitovaných informácií,
c) pri manipulácii s limitovanými informáciami,
d) pri ukladaní limitovaných informácií.

(3) Okrem ustanovení tohto príkazu podlieha činnosť zamestnancov ministerstva na úseku manipulácie s limitovanými informáciami operatívnym pokynom bezpečnostného zamestnanca Odboru krízového riadenia.

Článok 3 
LIMITOVANÁ INFORMÁCIA

(1) [bookmark: _Čl._4_Manipulácia]Na účely tohto príkazu sa limitovanou informáciou rozumie každá informácia,  ktorá nie je utajovaná[footnoteRef:1], ale ktorá musí spĺňať podmienky uvedené v zákone č. 215/2004 Z. z.[footnoteRef:2]  [1:  § 2 písm. a) a § 3 ods. 1 zákona č. 215/2004 Z. z. o ochrane utajovaných skutočností a doplnení niektorých    zákon v znení neskorších predpisov ]  [2:  § 3a zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov ] 


(2) Každý zamestnanec ministerstva môže určiť ako limitovanú informáciu (ak ďalej nie je ustanovené inak) informáciu, ktorá sa týka:

a. utajovanej skutočnosti, najmä okolností jej vzniku, spôsobu manipulácie s ňou alebo jej technických parametrov a bezpečnostných parametrov,
b. organizácie alebo činnosti orgánu verejnej moci alebo subjektu plniaceho úlohy v oblasti zabezpečenia verejného poriadku, bezpečnosti alebo obrany Slovenskej republiky podľa osobitného predpisu[footnoteRef:3] a ktorá je spôsobilá jednotlivo alebo v spojení s inou informáciou ohroziť, obmedziť alebo znemožniť plnenie týchto úloh, [3:  Napríklad zákon č. 124/1992 Zb. o Vojenskej polícii v znení neskorších predpisov, zákon č. 321/2002 Z. z. o ozbrojených silách Slovenskej republiky v znení neskorších predpisov, zákon č. 500/2022 Z. z. o Vojenskom spravodajstve v znení neskorších predpisov.] 

c. informácie o kritickej infraštruktúre, ktorej zverejnenie by na základe posúdenia rizík ohrozilo poskytovanie základnej služby kritickým subjektom.[footnoteRef:4] [4:  § 5 písm. c) a § 6 písm. k) zákona č. 367/2024 Z. z. o kritickej infraštruktúre a o zmene a doplnení niektorých zákonov v znení neskorších predpisov.] 

(3) Určiť informáciu ako limitovanú podľa bodu 2 písm. b)  tohto príkazu je možné len v oblastiach podľa osobitného predpisu [footnoteRef:5] [5:  § 1 nariadenia vlády Slovenskej republiky č. 216/2004 Z.z., ktorým sa ustanovujú oblasti utajovaných skutočností ] 

(4) Limitovanou informáciou je aj taká informácia, ktorú cudzia moc poskytla orgánu verejnej moci alebo subjektu plniacemu úlohy v oblasti zabezpečenia verejného poriadku, bezpečnosti alebo obrany Slovenskej republiky podľa osobitného predpisu v rámci medzinárodnej spolupráce a ktorá je označená spôsobom, z ktorého sú zrejmé obmedzenia týkajúce sa jej zverejnenia alebo sprístupnenia alebo ktorá obsahuje osobitné pravidlá manipulácie, z ktorých vyplývajú obmedzenia týkajúce sa jej zverejnenia alebo sprístupnenia.
(5) Na účely zabezpečenia ochrany kritickej infraštruktúry môže určiť limitovanú informáciu aj kritický subjekt,[footnoteRef:6] ktorý o tom bezodkladne informuje príslušný ústredný orgán na úseku kritickej infraštruktúry. [6:  § 2 písm. c) zákona č. 367/2024 Z. z. o kritickej infraštruktúre a o zmene a doplnení niektorých zákonov v znení neskorších predpisov.
] 

(6) Zákaz utajovania niektorých informácií sa na limitovanú informáciu vzťahuje podľa zákona č. 215/2004 Z. z.[footnoteRef:7]  [7:  § 4 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.] 


Článok 4 
OZNAČOVANIE

(1) Každá limitovaná informácia sa označuje slovom „Limit“ modrou farbou už pri jej vytváraní a to na každej strane v hornej a dolnej časti; prázdne strany sa neoznačujú. Ak limitovaná informácia obsahuje prílohu, ktorá obsahuje limitovanú informáciu, príloha sa označuje spôsobom podľa prvej vety. Ak sa limitovaná informácia skladá z rôznych častí, časť obsahujúcu limitovanú informáciu je možné označiť na začiatku a na konci takejto časti slovom „Limit“ v hranatých zátvorkách. 

(2) Spracovateľ neelektronický a/alebo elektronický limitovaný registratúrny záznam označuje slovami priamo v jeho názve (dokumentu alebo súboru).

(3) Ak ten, kto určil informáciu za limitovanú informáciu rozhodne o zrušení takéhoto určenia, vyznačí sa to zreteľne na limitovanej informácií tak, aby bolo zrejmé jej pôvodné označenie a oznámi sa zrušenie takéhoto určenia všetkým adresátom, ktorým bola limitovaná informácia doručená. 

[bookmark: _Toc223601901]Článok 5 
VYTVÁRANIE LIMITOVANEJ INFORMÁCIE 

(1) [bookmark: _Hlk212718564]Vytváranie neelektronického a/alebo elektronického limitovaného registratúrneho  záznamu môže vykonávať každý zamestnanec ministerstva.

(2) Zamestnanec ministerstva, ktorý chce určiť informáciu ako limitovanú, musí tento zámer konzultovať s bezpečnostným zamestnancom Odboru krízového riadenia.

(3) Za ochranu limitovanej informácie a dodržiavanie podmienok na jej označenie a manipuláciu s ňou zodpovedá ten, kto ju za limitovanú informáciu určil.  
 


Článok 6 
EVIDENCIA LIMITOVANÝCH INFORMÁCIÍ

(1) Manipulácia s limitovanou informáciou, limitovaným hmotným nosičom alebo limitovaným predmetom sa zabezpečuje najmä prostredníctvom: 

a) protokolu, v ktorom sa evidujú všetky prijaté a vytvorené limitované registratúrne záznamy. Protokol sa na ministerstve vytvára osobitne pre limitovanú informáciu.

(2) Bezpečnostný zamestnanec:

a) vedie zoznam prijatých a vytváraných limitovaných informácií,
b) konzultuje so spracovateľom dobu trvania ochrany limitovanej informácie, ktorú určí spracovateľ,
c) konzultuje a prehodnocuje so spracovateľom dôvody trvania určenia informácie za limitovanú informáciu najneskôr pred uzatvorením spisu, k 31. decembru kalendárneho roka, v ktorom bola informácia určená za limitovanú informáciu, alebo raz za kalendárny rok,
d) zverejňuje na webovom sídle ministerstva zásady manipulácie s limitovanou informáciou a oblasti ich vzniku,
e) vedie protokol na evidenciu limitovaných informácií v listinnej podobe pre všetky organizačné útvary ministerstva.

(3) Poverenie určenej osoby na vedenie protokolu sa preukazuje vykonaním záznamu o poverení vedúcim, priamo na jeho obale. Záznam obsahuje meno, priezvisko a podpis určenej osoby a taktiež vedúceho, spolu s dátumom, od ktorého je určená osoba poverená na vedenie protokolu. 

Článok 7 
ČÍSLO LIMITOVANEJ INFORMÁCIE

(1) Číslo prijatého limitovaného záznamu sa prideľuje z protokolu a tvorí ho rok, skratka ministerstva (MZ SR),  poradové číslo záznamu v rámci protokolu a skratka limit „ L“ tak, že je zabezpečená jeho jednoznačná identifikácia, napríklad „2026/MZSR-001-L“. 

(2) Číslo limitovanej informácie pridelené z protokolu sa uvádza v doručenom neelektronickom limitovanom registratúrnom zázname v prezentačnej pečiatke.

(3) Číslo vytváranej limitovanej informácie, pre ktorú je potrebné vytvoriť spis sa uvádza v registratúrnom denníku. Číslo limitovanej informácie tvorí rok, skratka ministerstva (MZSR), poradové číslo záznamu v rámci protokolu a poradové číslo v spise a  skratka limit „L“ tak, že je zabezpečená jeho jednoznačná identifikácia, napríklad „2026/MZSR-001-002-L“. 

(4) Číslo spisu sa prideľuje z registratúrneho denníka a tvorí rok, skratka ministerstva (MZ SR), skratka limit „L“ a poradované číslo z registratúrneho denníka tak, že je zabezpečená jeho jednoznačná identifikácia, napríklad „2026/MZSR-L-001“. 

[bookmark: _Toc223601906]Článok 8 
PRÍJEM A MANIPULÁCIA S LMITOVANÝMI INFORMÁCIAMI 

(1) Príjem limitovaných informácií môže byť vykonaný kuriérom, poštou alebo osobne.

(2) Bezpečnostný zamestnanec prijíma všetky limitované informácie, ktoré sú ministerstvu doručené poštovým podnikom, kuriérskou službou alebo osobne, ak je ministerstvo ich adresátom.

(3) Ak akýmkoľvek spôsobom uvedeným v bode 1 tohto článku 8 príkazu príjme zamestnanec ministerstva limitovaný registratúrny záznam, je povinný ho odovzdať bezpečnostnému zamestnancovi za účelom evidencie záznamu a vykonania poučenia o mlčanlivosti. 

(4) [bookmark: _Čl._43_Triedenie][bookmark: _Čl._11_(43)][bookmark: _Čl._11_Triedenie]Ak bude limitovaná informácia doručená zamestnancovi na meno tak, že vonkajšia obálka bude označená ako neutajovaná a v nej sa bude nachádzať obálka označená ako limitovaná,  musia byť obidve obálky doručené bezpečnostnému zamestnancovi, za účelom zaevidovania. 

[bookmark: _Toc223601907]Článok 9 
OBOZNAMOVANIE SA S LIMITOVANOU INFORMÁCIOU A POUČENIE O MLČANLIVOSTI

(1) S limitovanou informáciou sa môže oboznámiť každý zamestnanec ministerstva.

(2) Každý, kto sa oboznámi s limitovanou informáciou, je povinný zachovávať mlčanlivosť o limitovanej informácii. Povinnosť zachovávať mlčanlivosť trvá počas doby ochrany limitovanej informácie, a to aj po pominutí potreby a zániku dôvodu oboznamovať sa s limitovanou informáciou, ak nedošlo k zbaveniu mlčanlivosti. O zbavení povinnosti mlčanlivosti môže rozhodnúť ten, kto ju za limitovanú informáciu určil, ak v osobitných predpisoch[footnoteRef:8] nie je ustanovené inak. [8:  Napríklad § 134 ods. 1 písm. k) zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov, § 41 až 43 zákona č. 500/2022 Z. z. o Vojenskom spravodajstve v znení neskorších predpisov.] 


(3) Poučenie o mlčanlivosti vykoná bezpečnostný zamestnanec Odboru krízového riadenia.

Článok 10 
UKLADANIE

(1) Limitovaná informácia sa ukladá v chránenom priestore ministerstva v zamknutom úschovnom objekte. Ak je to nevyhnutné, s limitovanou informáciu možno manipulovať mimo priestorov chráneného priestoru ministerstva tak, že osoba oprávnená pristupovať k nej má túto informáciou pod neustálym dozorom (pozn. má ju pri sebe) alebo zabezpečí jej uloženie v zamknutom úschovnom objekte ministerstva. 


Článok 11 
DISTRIBÚCIA

(1) Pri distribúcií limitovanej informácie poštovým podnikom sa na vonkajšej obálke vyznačí menovite osoba príjemcu, jeho funkcia, adresa príjemcu a adresa odosielateľa. Vnútorná obálka sa označí v pravom hornom rohu slovom „Limit“ a následne sa uvedenie menovite osoba príjemcu, jeho funkcia, adresa príjemcu a adresa odosielateľa.

(2) Ak komunikačné a informačné systémy, pomocou ktorých sa manipuluje s limitovanou informáciou, spĺňajú požiadavku na zabezpečenie integrity, dôvernosti a dostupnosti limitovanej informácie, tak si nevyžadujú prísnejšie technické opatrenia na zabezpečenie ochrany ako štandardné opatrenia na ochranu siete. 

Článok 12  
ĎALŠIE OPATRENIA

(1) Limitovanú informáciu možno rozmnožiť, vyhotoviť preklad alebo transformovať do inej podoby, ak ten, kto ju za limitovanú informáciu určil, v zásadách manipulácie s limitovanou informáciou (§ 3a ods. 12 písm. d) zákona č. 215/2004 Z. z.) alebo v osobitných požiadavkách alebo obmedzeniach manipulácie neustanovil inak. 

(2) Ak má príslušný archív vytvorené podmienky na zabezpečenie ochrany limitovanej informácie podľa zákona č. 215/2004 Z. z., limitovaná informácia s trvalou dokumentárnou hodnotou sa takémuto archívu odovzdá; inak ochranu limitovanej informácie zabezpečí právnická osoba, v pôsobnosti ktorej sa limitovaná informácia nachádza. 

(3) V prípade, že v dôsledku pokynov alebo niektorého z pokynov udeleného týmto príkazom by hrozila ministerstvu škoda alebo nemajetková ujma, sú osoby uvedené v článku I. tohto príkazu povinné o tejto skutočnosti bezodkladne písomne informovať ministra a oznámiť mu skutočnosti, ktorých vykonanie, zdržanie alebo nevykonanie je potrebné za účelom predídenia vzniku škody alebo nemajetkovej ujmy. Zároveň sú povinné predložiť návrh riešenia, ktorým bude príkaz implementovaný. 

(4) Ruší  sa príkaz ministra zdravotníctva Slovenskej republiky č. 8/2025 pod číslom Z021288-2025 zo dňa 21.03.2026




Kamil ŠAŠKO, MSc.
minister zdravotníctva Slovenskej republiky
